**Οδηγός για υποψήφιους διδάκτορες**

**Τμήματος Επικοινωνίας και ΜΜΕ**

**Εθνικού και Καποδιστριακού Πανεπιστημίου Αθηνών**

Το Τμήμα Επικοινωνίας και Μέσων Μαζικής Ενημέρωσης (ΕΜΜΕ) του Εθνικού και Καποδιστριακού Πανεπιστημίου Αθηνών (ΕΚΠΑ) ανήκει στη Σχολή Οικονομικών και Πολιτικών Επιστημών (ΟΠΕ) και στεγάζεται στο Γρυπάρειο Μέγαρο (Σοφοκλέους 1).

Η θυρίδα της Γραμματείας για την εξυπηρέτηση των μεταπτυχιακών φοιτητών του Τμήματος βρίσκεται Σοφοκλέους 1, 1ος όροφος 104 γραφείο και λειτουργεί Δευτέρα έως Παρασκευή 10:00-15:00. Από τη θυρίδα μπορείτε να λαμβάνετε βεβαιώσεις σπουδών, αναλυτικής βαθμολογίας, κλπ. Το email της γραμματείας είναι secr@media.uoa.gr

Στη διαδικτυακή διεύθυνση <http://www.media.uoa.gr/> μπορείτε να βρείτε όλες τις πληροφορίες που αφορούν στο Τμήμα (διδακτικό και διοικητικό προσωπικό, στοιχεία επικοινωνίας, δομή Τμήματος, Εργαστήρια, κλπ.)

Στον ιστοχώρο του ΕΚΠΑ και πιο συγκεκριμένα στη σελίδα <https://www.uoa.gr/foitites/>μπορείτε να αναζητήσετε πληροφορίες που αφορούν σε όλες τις υπηρεσίες που προσφέρονται στους φοιτητές του ΕΚΠΑ.

Είναι σημαντικό να παρακολουθείτε τις ανακοινώσεις των διδασκόντων και της Γραμματείας, οι οποίες αναρτώνται στον **Πίνακα Ανακοινώσεων** στη διεύθυνση

<https://eclass.uoa.gr/modules/announcements/?course=MEDIA254>

Υπάρχει η δυνατότητα να λαμβάνετε ενημέρωση μέσω email για όλες τις ανακοινώσεις με μια απλή εγγραφή στη συγκεκριμένη σελίδα και θα σας συνιστούσαμε να το κάνετε, ώστε να μην χάνετε καμία ανακοίνωση.

Με την εγγραφή σας, λαμβάνετε έναν **αριθμό μητρώου** (ΑΜ), ο οποίος σχηματίζεται ως εξής:

9983 XXΧΧ ΧΧΧΧΧ

(κωδικός Τμήματος ΕΜΜΕ) (έτος εγγραφής στο Τμήμα) (πενταψήφιος προσωπικός αριθμός)

Χρησιμοποιώντας τον ΑΜ σας και τον αριθμό του δελτίου ταυτότητάς σας εγγράφεστε στις ηλεκτρονικές υπηρεσίες του ΕΚΠΑ, δημιουργώντας έναν λογαριασμό στη διεύθυνση:

<https://webadm.uoa.gr>

Αφού συμπληρώσετε την αίτηση εγγραφής, θα λάβετε έναν αριθμό πρωτοκόλλου, καθώς και έναν αριθμό PIN, που θα σας χρησιμεύσουν στην ενεργοποίηση του λογαριασμού σας. Στη συνέχεια προωθείτε την αίτηση στην Γραμματεία του Τμήματος στο email (secr@media.uoa.gr). Σε διάστημα μίας ή δύο εργάσιμων ημερών, η αίτησή σας ελέγχεται από τη Γραμματεία του Τμήματος και εφόσον όλα τα στοιχεία είναι σωστά, σας την επιστρέφει με τη σφραγίδα του Τμήματος στο email σας. Στη συνέχεια, θα πρέπει να στείλετε την αίτηση στη διεύθυνση helpdesk@noc.uoa.gr από όπου και θα λάβετε ενημέρωση για την ολοκλήρωση της εγγραφής στις ηλεκτρονικές υπηρεσίες και τη δυνατότητα να κάνετε την "Ενεργοποίηση Λογαριασμού (μέσω PIN)".

Για να εκδώσετε την ακαδημαϊκή σας ταυτότητα (πάσο) επισκέπτεστε τη διεύθυνση <http://academicid.minedu.gov.gr>. Εκτός από το όνομα χρήστη (ΑΜ) και το pin σας, θα χρειαστεί να ανεβάσετε μια φωτογραφία σε ψηφιακή μορφή. **Προσοχή**: η φωτογραφία πρέπει να είναι **τύπου αστυνομικής ταυτότητας**, διαφορετικά δεν θα εγκρίνεται από τη Γραμματεία.

Η **βιβλιοθήκη** της Σχολής στεγάζεται στο κτήριο επί της οδού Αιόλου 42-44 & Κολοκοτρώνη και μπορείτε να την αναζητήσετε στο facebook (Βιβλιοθήκη Σχολής ΟΠΕ).

Γραμματεία: Σκεντέρη Φωτεινή

τηλέφωνο: 210-3689457

 email: fskenteri@media.uoa.gr